Laun borgarstjóra hafa verið miðuð við forsætisráðherra um áratuga skeið . Breytingin felur í sér að laun Dags B. Eggertssonar borgarstjóra hækka úr 1,5 milljónum í nærri 1,7 milljónir . Þetta kom fram í Morgunblaðinu í morgun . Launin hækka um ríflega 10% , en hefðu hækkað um 35% í rúmlega tvær milljónir ef launin hefðu hækkað til samræmis við launahækkun þá sem gert er ráð fyrir í nýegum úrskurði kjararáðs . Dagur ákvað í nóvember á síðasta ári að laun hans myndu ekki lengur elta laun forsætisráðherra eins og kveðið er á um í ráðningarsamningi borgarstjóra . Í Morgunblaðinu segir að hann hafi ritað deildarstjóra kjaradeildar borgarinnar bréf um síðustu mánaðamót þar sem sú skýring er gefin á ákvörðun hans að hann hafi viljað gefa Alþingi ráðrúm til að grípa inn í niðurstöðu kjararáðs . Þetta felur það í sér að laun borgarstjóra , sem eru nú um 1,5 milljónir króna , verða nálægt 1,7 milljónum króna og hækka um liðlega 10% í stað þess að hækka í rúmlega tvær milljónir , um 35% , eða um hálfa milljón á mánuði eins og úrskurður kjararáðs gerði ráð fyrir . Með breytingunni lækka heildarlaun borgarstjóra yfir kjörtímabilið um fjórar milljónir , segir í Morgunblaðinu .